CELEX: 21997D0123(07)
Language: hr
Date: 1996-10-04 00:00:00
Title: Odluka Zajedničkog odbora EGP-a br. 54/96 od 4. listopada 1996. o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda

11/Sv. 055
            
            
               HR
            
            
               Službeni list Europske unije
            
            
               44
            
         21997D0123(07)
   
               L 021/9
            
            
               SLUŽBENI LIST EUROPSKE UNIJE
            
            
               04.10.1996.
            
         
      ODLUKA ZAJEDNIČKOG ODBORA EGP-a
   br. 54/96
   od 4. listopada 1996.
   o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum zadnje izmijenjen Odlukom Zajedničkog odbora EGP-a br. 45/96 (1);
   budući da se čini primjerenim proširiti suradnju ugovornih stranaka na područje javnog zdravstva;
   budući da bi Protokol 31 uz Sporazum stoga trebalo izmijeniti kako bi se omogućila takva proširena suradnja,
   ODLUČIO JE:
   Članak 1.
   Protokolu 31 uz Sporazum dodaje se sljedeći članak:
   
      „Članak 16.
      Javno zdravstvo
      1.   Suradnja u području javnog zdravstva jača se sudjelovanjem država EFTA-e u aktivnostima Zajednice koje mogu proizlaziti iz sljedećih akata Zajednice:
      
                  —
               
               
                  
                     396 D 0645: Odluka Europskog parlamenta i Vijeća br. 645/96/EZ od 29. ožujka 1996. o donošenju programa djelovanja Zajednice za promicanje zdravlja, informiranja, obrazovanja i usavršavanja u okviru djelovanja u području javnog zdravstva (1996. do 2000.) (SL L 95, 16.4.1996., str. 1.),
               
            
                  —
               
               
                  
                     396 D 0646: Odluka Europskog parlamenta i Vijeća br. 646/96/EZ od 29. ožujka 1996. o donošenju akcijskog plana za suzbijanje raka unutar okvira za djelovanje u području javnog zdravstva (1996. do 2000.) (SL L 95, 16.4.1996., str. 9.),
               
            
                  —
               
               
                  
                     396 D 0647: Odluka Europskog parlamenta i Vijeća br. 647/96/EZ od 29. ožujka 1996. o donošenju programa djelovanja Zajednice za sprečavanje AIDS-a i određenih drugih zaraznih bolesti u okviru djelovanja u području javnog zdravstva (1996. do 2000.) (SL L 95, 16.4.1996., str. 16.).
               
            2.   Države EFTA-e sudjeluju u programima i djelovanjima Zajednice navedenim u stavku 1.
      3.   Države EFTA-e financijski doprinose programima i aktivnostima iz stavka 1. u skladu s člankom 82. stavkom 1. točkom (a) Sporazuma.
      4.   Države EFTA-e u potpunosti sudjeluju u odborima EZ-a koji pomažu Komisiji u upravljanju, razvoju i provedbi programa i aktivnosti iz stavka 1.”
   
   Članak 2.
   Ova Odluka stupa na snagu 1. studenoga 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. listopada 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 291, 14.11.1996., str. 38.